เบิร์ด-เสก
จุดเริ่มต้นของอัลบั้มชุดนี้เกิดขึ้นโดย เบิร์ด - ธงไชย แมคอินไตย์ ไปชักชวน เสกสรรค์ ศุขพิมาย หรือที่รู้จักกันในนาม เสก โลโซ ให้มาออกอัลบั้มพิเศษคู่กันโดยเพลงในอัลบั้มชุดนี้ได้รวบรวมเพลงดังของทั้งคู่มาขับร้องใหม่โดยมีเพลงใหม่อีก 2 เพลงคือ อมพระมาพูด และ คุณรู้ไหมครับ โดยได้มีคอนเสิร์ตใหญ่จัดการแสดง 2 วัน ชื่อคอนเสิร์ต เบิร์ดซน เบิร์ดเสก แสดงเมื่อวันที่ 5 - 6 มิถุนายน พ.ศ. 2547 ที่ อิมแพค อารีน่า เมืองทองธานี
ไมเคิ่น ตั๋ง
ไมเคิ่น ตั๋ง มีชื่อจริงว่า รุ่งโรจน์ นิจรันธ์ เป็นนักลอกเลียนแบบการแสดงของศิลปินดัง ๆ อย่างไมเคิล แจ็กสัน, แอ๊ด คาราบาว, เทียรี่ เมฆวัฒนา, เล็ก คาราบาว, อี๊ด วงฟลาย, ตู้ ดิเรก, เสก โลโซ, อัสนี โชติกุล, อำพล ลำพูน, เหน่ง วายน็อตเซเว่น, นิค นิรนาม, เรวัต พุทธินันทน์, ชรัส เฟื่องอารมย์, สบชัย ไกรยูรเสน, เทพ โพธิ์งาม, สามารถ พยัคฆ์อรุณ, ชาย เมืองสิงห์, ติ๊ก ชีโร่, ควีน, เอลวิส เพรสลี่ย์, สกอร์เปียนส์, ออดี้, โป่ง หิน เหล็ก ไฟ, เนม ปราการ, โจ๊ก โซคูล, สายัณห์ สัญญา และอื่นๆ อีกมากมาย